Atklāta konkursa LVP 2026/154
nolikuma 8.pielikums
LĪGUMS Nr. 
Rīgā,                          





    202_. gada __. ____
Liepājas valstspilsētas pašvaldība, Liepājas valstspilsētas pašvaldības iestādes “Liepājas Centrālā administrācija” personā, turpmāk tekstā PASŪTĪTĀJS, kuru pamatojoties uz Liepājas valstspilsētas pašvaldības domes 2023. gada 19. oktobra saistošo noteikumu Nr.17 “Liepājas valstspilsētas pašvaldības nolikums” pamata pārstāv pašvaldības izpilddirektors Ronalds Fricbergs no vienas puses, un
<Izpildītāja nosaukums>, (reģistrācijas numurs>, <juridiskā adrese>, tās <pilnvarotās personas amats, vārds, uzvārds> personā, kura rīkojas uz <pilnvarojošā dokumenta nosaukums> pamata, (turpmāk – PAKALPOJUMA SNIEDZĒJS) no otras puses (turpmāk atsevišķi/kopā sauktas Puse/Puses), pamatojoties uz atklāta konkursa “Telpu uzkopšanas pakalpojuma sniegšana Liepājas Centrālās administrācijas struktūrvienības “Liepājas pārstāvniecība Rīgā” vajadzībām” (LVP 2026/154) (turpmāk – konkurss) rezultātiem noslēdz šo līgumu (turpmāk – līgums).
1.  LĪGUMA PRIEKŠMETS
1.1. PASŪTĪTĀJS uzdod PAKALPOJUMA SNIEDZĒJAM, un PAKALPOJUMA SNIEDZĒJS apņemas nodrošināt pakalpojuma sniegšanu  Liepājas Centrālās administrācijas struktūrvienības “Liepājas pārstāvniecība Rīgā” vajadzībām, saskaņā ar Tehnisko specifikāciju un PAKALPOJUMA SNIEDZĒJA Tehnisko piedāvājumu konkursā, līgumu un tā pielikumu noteikumiem, Latvijas Republikā spēkā esošajiem normatīvajiem aktiem, kas attiecas uz līguma priekšmetu (turpmāk – telpu uzkopšanas pakalpojums).
1.2. PAKALPOJUMA SNIEDZĒJA finanšu piedāvājums (līguma 1. pielikums), Tehniskā specifikācija (līguma 2. pielikums), informācija par līguma izpildi (līguma 3. pielikums), ir Līguma neatņemamas sastāvdaļas un tās pievienotas Līguma pielikumā
1.3. PASŪTĪTĀJS nodrošina PAKALPOJUMA SNIEDZĒJU ar bezmaksas elektroenerģiju, aukstu un siltu ūdeni, un piemērotām telpām materiālu, inventāra, tehnikas un iekārtu uzglabāšanai un PAKALPOJUMA SNIEDZĒJA darbinieku pārģērbšanās vajadzībām. 
1.5. PAKALPOJUMA SNIEDZĒJS nodrošina Līgumā noteiktā pakalpojuma sniegšanu ar saviem darbiniekiem, uzkopšanas tehniku, inventāru, iekārtām un materiāliem. IZPILDĪTĀJS izmanto tikai kvalificētus un atbilstoši apmācītus darbiniekus, kuri ir instruēti par darba drošību.
2.  SAMAKSA UN NORĒĶINU KĀRTĪBA
2.1. Līguma cena 36 (trīsdesmit sešu) mēnešu periodam par pilnīgu, savlaicīgu un kvalitatīvu telpu  uzkopšanas pakalpojumu ir EUR _____ (summa vārdiem), pievienotās vērtības nodoklis 21% EUR ___ (summa vārdiem), kopā Līguma summa ir EUR _____ (summa vārdiem).
2.2. Līguma kopējā summā ietilpst visas ar telpu uzkopšanas pakalpojuma izpildi saistītās izmaksas. 

2.3.  PASŪTĪTĀJS maksā PAKALPOJUMA SNIEDZĒJAM katru kalendāro mēnesi par iepriekšējā mēnesī saņemto telpu uzkopšanas pakalpojumu, atbilstoši PAKALPOJUMA SNIEDZĒJA Finanšu piedāvājumā norādītajai summai par attiecīgas uzkopšanas veidu un reizi (līguma 1.pielikums) Apmaksa tiek veikta bezskaidras naudas norēķinu veidā 5 (piecu) darba dienu laikā no rēķina saņemšanas.
2.4. PAKALPOJUMA SNIEDZĒJS sagatavo rēķinu atbilstoši Eiropas Savienības standartam LVS EN 16931-1:2017. Lai nodrošinātu Grāmatvedības likumā noteikto strukturēto elektronisko rēķinu aprites kārtību, XLM formātā e-rēķina datni nosūta uz e-adresi EREKINI@90000063185. Papildus e-rēķins jāpievieno kā PDF datne.
2.5. Samaksa tiek veikta ar pārskaitījumu uz PAKALPOJUMA SNIEDZĒJA norādīto norēķinu kontu kredītiestādē. 
2.6. Par maksājumu veikšanas dienu uzskatāms datums, kad PASŪTĪTĀJS ir veicis pārskaitījumu uz PAKALPOJUMA SNIEDZĒJA kontu kredītiestādē.
3.  LĪGUMA TERMIŅŠ UN IZBEIGŠANAS KĀRTĪBA
3.1. Līgums stājas spēkā ar tā abpusēju parakstīšanas dienu un Līguma attiecības atzīstamas par pabeigtām tikai pēc tam, kad Puses ir pilnībā izpildījušas savstarpējās saistības, kas izriet no Līguma noteikumiem. 
3.2. Katra Puse ir tiesīga vienpusēji izbeigt Līgumu, otro pusi par to brīdinot rakstiski ne mazāk kā 30 (trīsdesmit) dienas iepriekš. 
3.3 Ja PAKALPOJUMA SNIEDZĒJAM uzsākts maksātnespējas, likvidācijas process, tā darbība apturēta vai izbeigta, vai PAKALPOJUMA SNIEDZĒJAM izslēgts no nodokļu maksātāju publiskajiem reģistriem, PASŪTĪTĀJS vienpusēji izbeidz Līgumu bez iepriekšējā brīdinājuma, nosūtot PAKALPOJUMA SNIEDZĒJAM informatīvu paziņojumu. 
3.4. PASŪTĪTĀJS ir tiesīgs vienpusēji izbeigt Līgumu ar PAKALPOJUMA SNIEDZĒJU, ja PAKALPOJUMA SNIEDZĒJAM vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt IZPILDĪTĀJU darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja PAKALPOJUMA SNIEDZĒJS ir personālsabiedrība, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē līguma izpildi.
3.5. Līgums var tikt izbeigts jebkurā laikā Pusēm savstarpēji rakstiski vienojoties.

3.6. Ja Puses izbeidz Līgumu, neievērojot Līguma 3.2.punkta nosacījumus, ierosinātāja Puse maksā otra Pusei līgumsodu 1 (viena) mēneša izmaksu par telpu profesionālo uzkopšanu apmērā. 
3.7. Līguma izbeigšanas gadījumā Puses sagatavo un abpusēji paraksta atsevišķu aktu par faktiski izpildītajiem Pakalpojumiem un to izmaksām uz Līguma izbeigšanas brīdi. PASŪTĪTĀJS, atbilstoši sastādītajam aktam, samaksā PAKALPOJUMA SNIEDZĒJAM par saņemtajiem un vēl neapmaksātiem pakalpojumiem 5 (piecu) darba dienu laikā pēc akta abpusējas parakstīšanas un attiecīga PAKALPOJUMA SNIEDZĒJA rēķina saņemšanas.
4.  PUŠU PIENĀKUMI UN ATBILDĪBA
4.1. Pirms Līguma paredzēto darbu uzsākšanas, PAKALPOJUMA SNIEDZĒJA un PASŪTĪTĀJA pārstāvji apseko apkalpojamo objektu un sastāda Nodošanas-pieņemšanas aktu, kurā fiksē visus pamanītos apkalpojamo iekārtu un virsmu defektus. PAKALPOJUMA SNIEDZĒJS nav atbildīgs par Nodošanas-pieņemšanas aktā fiksētajiem defektiem un iespējamo apkalpojamo iekārtu un virsmu stāvokļa pasliktināšanos. 
4.2. Brīvās virsmas tiek apkalpotas tādā apjomā, kas nav nosegtas (pārklātas) ar dokumentiem, preses izdevumiem, PASŪTĪTĀJA darbinieku personīgajām mantām, mēbelēm vai citiem priekšmetiem.
4.3. Pretenzijas par PAKALPOJUMA SNIEDZĒJA darba kvalitāti PASŪTĪTĀJS izsaka ne vēlāk kā 1 (vienas) darba dienas laikā no PASŪTĪTĀJA darbinieku darba uzsākšanas objektā, sagatavojot par tām aktu un nosūtot to uz e-pasta adresi: ________________. Puses vienojas, ka visas pretenzijas tiek izskatītas 1 (vienas) darba dienas laikā no to saņemšanas brīža. 
4.4. Pamatotu pretenziju par izpildīto darbu kvalitāti gadījumos, PAKALPOJUMA SNIEDZĒJS garantē novērst radušās nepilnības 24 (divdesmit četru) stundu laikā no pieprasījuma iesniegšanas brīža. Ja PAKALPOJUMA SNIEDZĒJS pretenzijā minētos trūkumus nav novērsis, PASŪTĪTĀJS bez iepriekšēja paziņojuma ir tiesīgs samazināt rēķinā norādīto summu par izmaksām, kas atbilst vienai uzkopšanas reizei. 
4.5. Ja PAKALPOJUMA SNIEDZĒJA vainas dēļ PASŪTĪTĀJA telpām vai tajās esošajām materiālajām vērtībām tiek nodarīti bojājumi vai zaudējumi, kurus PAKALPOJUMA SNIEDZĒJS nav izlabojis, vai nevar izlabot, PAKALPOJUMA SNIEDZĒJS atlīdzina PASŪTĪTĀJAM visus pierādītos, ar bojājumu vai zaudējumu nodarīšanu saistītos zaudējumus pilnā apmērā.

4.6. PASŪTĪTĀJS ir atbildīgs par to, lai PAKALPOJUMA SNIEDZĒJS tiktu informēts par visām apkalpojamo platību tehnoloģiskajām īpatnībām, kas var būt par pamatu šo apkalpojamo platību bojāšanai izmantojot starptautiskajiem standartiem un ražotāju garantijai atbilstošu apkalpošanas tehnoloģiju. Ja PASŪTĪTĀJS nav sniedzis PAKALPOJUMA SNIEDZĒJAM šāda veida informāciju, PAKALPOJUMA SNIEDZĒJS nav atbildīgs par bojājumiem, kas radušies PASŪTĪTĀJAM.

4.7. Puses apņemas nodrošināt konfidencialitāti un neizpaust informāciju, kas viņām kļuvusi zināma, izpildot Līgumu attiecībā uz PASŪTĪTĀJA un PAKALPOJUMA SNIEDZĒJA darbību, klientiem, komercnoslēpumiem. Šī noteikuma neievērošanas gadījumā vainīgā puse apņemas atlīdzināt otrajai pusei visus tiešos un netiešos zaudējumus, kas radušies informācijas izpaušanas rezultātā.

4.8. Gadījumā, ja PASŪTĪTĀJS nav apmaksājis PAKALPOJUMA SNIEDZĒJA iesniegtos maksājuma dokumentus Līguma 2.3.punktā noteiktajā kārtībā, PAKALPOJUMA SNIEDZĒJS var piemērot PASŪTĪTĀJAM līgumsodu 0,5 (nulle komats piecu) procentu apmērā no nesamaksātās summas bez PVN par katru nokavēto dienu, bet ne vairāk kā 10% (desmit procenti) no nesamaksātās summas bez PVN.  
4.9. Par Līgumā paredzētā pakalpojuma nepienācīgu izpildi vai neizpildi pilnībā PASŪTĪTĀJS ir tiesīgs piemērot PAKALPOJUMA SNIEDZĒJAM līgumsodu 50,00 EUR (piecdesmit euro) apmērā par katru šādu gadījumu. 
4.10. PAKALPOJUMA SNIEDZĒJS ir tiesīgs pārtraukt pakalpojuma sniegšanu, ja PASŪTĪTĀJS kavē Līguma 2.3. punktā noradīto rēķina apmaksas termiņu. Šajā gadījumā PAKALPOJUMA SNIEDZĒJS nevar būt vainojams par Līguma 2.pielikumā minēto veicamo darbu nepildīšanu. Pēc samaksas saņemšanas PAKALPOJUMA SNIEDZĒJAM ne vēlāk kā 1 (vienas) dienas laikā jāatsāk pakalpojuma sniegšana. 

4.11. PASŪTĪTĀJS ir tiesīgs ieturēt Līgumā paredzētos līgumsodus no PAKALPOJUMA SNIEDZĒJAM pienākošajiem maksājumiem, bet PAKALPOJUMA SNIEDZĒJS tos tiesīgs iekļaut PASŪTĪTAJAM izrakstāmajā rēķinā, ietverot rēķinā informāciju par piemērotā vai ieturētā līgumsoda apmēru un līgumsoda piemērošanas iemeslu. Ja PAKALPOJUMA SNIEDZĒJAM paredzētie maksājumi nav pietiekami, lai segtu piemēroto līgumsodu, tad PASŪTĪTĀJS izraksta PAKALPOJUMA SNIEDZĒJAM atbilstošu rēķinu.
4.12. Visus strīdus un domstarpības par Līguma saistību izpildi Puses risina savstarpējo pārrunu ceļā. Strīdus un domstarpības, kuras neizdodas atrisināt savstarpējo pārrunu ceļā, Puses risina Latvijas Republikas tiesā Civilprocesa likumā noteiktajā kārtībā, ievērojot LĪGUMA noteikumus un Latvijas Republikā spēkā esošos normatīvos aktus.
5.  NEPĀRVARAMA VARA
5.1.Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo), ja tie tiešā veidā ietekmējuši Pusi, kura atsaucas uz nepārvaramu varu.

5.2.Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.

5.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.

5.4.Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi, (ja vien minētās problēmas neizriet tieši no nepārvaramas varas).

6. IZCELSMES IEROBEŽOJUMI

6.1. PAKALPOJUMA SNIEDZĒJS, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.

6.2. PAKALPOJUMA SNIEDZĒJS ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

6.3. Pēc PASŪTĪTĀJA pieprasījuma PAKALPOJUMA SNIEDZĒJS iesniedz informāciju un pamatojumu par izmantoto preču/pakalpojumu izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.

6.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:

6.4.1. pieprasīt attiecīgo preču vai pakalpojumu nomaiņu;

6.4.2. piemērot līgumsodu 10% apmērā no piegādātās preces vērtības;

6.4.3. vienpusēji izbeigt Līgumu, ja pārkāpums netiek novērsts PASŪTĪTĀJA noteiktajā termiņā.
7. LĪGUMA IZPILDĒ IESAISTĪTO SPECIĀLISTU UN APAKŠUZŅEMĒJU NOMAIŅA, UN JAUNU APAKŠUZŅĒMĒJU PIESAISTE
7.1. PAKALPOJUMA SNIEDZĒJS Darba izpildē iesaista Iepirkuma piedāvājumā norādīto personālu -speciālistus un apakšuzņēmējus (ja attiecināms).

7.2. PAKALPOJUMA SNIEDZĒJS nav tiesīgs bez saskaņošanas ar Pasūtītāju veikt Iepirkuma piedāvājumā norādītā personāla (speciālistu) un apakšuzņēmēju (ja attiecināms) nomaiņu un iesaistīt papildu apakšuzņēmējus Līguma izpildē.

7.3. Iepirkuma piedāvājumā norādītā personāla nomaiņa pieļaujama, ja citu PAKALPOJUMA SNIEDZĒJU piedāvāto speciālistu kvalifikācija un pieredze atbilst Iepirkuma nolikumā norādītajiem kritērijiem, ir līdzvērtīga vai augstāka salīdzinājumā ar Izpildītāja Iepirkuma piedāvājumā norādīto speciālistu kvalifikāciju un pieredzi.

7.4. PASŪTĪTĀJA nepiekrīt PAKALPOJUMA SNIEDZĒJA Līguma izpildē piesaistītā speciālista nomaiņai, ja attiecīgais speciālists neatbilst Iepirkuma dokumentos personālam izvirzītajām prasībām.

7.5. PASŪTĪTĀJS nepiekrīt Iepirkuma piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:

7.6. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;

7.6.1. tiek nomainīts apakšuzņēmējs, uz kura iespējām Izpildītājs balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu PAKALPOJUMA SNIEDZĒJS atsaucies, apliecinot savu atbilstību Iepirkuma noteiktajām prasībām, vai tas atbilst kādam no Publisko iepirkumu likuma (turpmāk – Likums) 42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;

7.6.2. piedāvātais apakšuzņēmējs, kura sniedzamo pakalpojumu vērtība ir vismaz 10 000 (desmit tūkstoši) EUR, atbilst kādam no Likuma  42.panta otrās daļas 1., 2., 3., 4., 5., 6., 7., 10., 11., 12., 13., 14. punktā minētajiem pretendentu izslēgšanas gadījumiem;

7.6.3. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

7.7. PASŪTĪTĀJS nepiekrīt jauna apakšuzņēmēja piesaistei gadījumā, ja šādas izmaiņas, ja tās tiktu veiktas sākotnējā Iepirkuma piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.

7.8. Pārbaudot jaunā apakšuzņēmēja atbilstību, PASŪTĪTĀJS piemēro Likuma  42.panta noteikumus. Izslēgšanas nosacījumu pārbaude veicama attiecībā uz to datumu, kad PASŪTĪTĀJS lemj par atļaujas sniegšanu PAKALPOJUMA SNIEDZĒJA Līguma izpildes nodrošināšanai nomainīt apakšuzņēmēju vai piesaistīt jaunu apakšuzņēmēju. Likuma  42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts PASŪTĪTĀJAM. 

7.9. PASŪTĪTĀJS pieņem lēmumu atļaut vai atteikt Izpildītāja personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar šā punkta noteikumiem.

7.10. PAKALPOJUMA SNIEDZĒJS jānodrošina, ka apakšuzņēmējs tam uzticēto darbu daļu nenodos tālāk bez Pasūtītāja rakstiskas piekrišanas.

7.11. Ja I PAKALPOJUMA SNIEDZĒJS neievēro Līguma 7.sadaļā noteikto iesaistītā personāla un apakšuzņēmēju nomaiņas vai jauna apakšuzņēmēja piesaistes kārtību, Pasūtītājs var apturēt Līguma izpildi līdz Izpildītājs ir novērsis konstatētos pārkāpumus un Līguma 2.1.punktā noteiktais Līguma izpildes termiņš netiek pagarināts

7.12. PAKALPOJUMA SNIEDZĒJS ir atbildīgs pret PASŪTĪTĀJU un trešajām personām par visiem zaudējumiem, kuri radušies Izpildītāja nodarbināto apakšuzņēmēju saistību izpildes ietvaros.
8. PAPILDUS NOTEIKUMI
8.1. Par jebkurām izmaiņām, kas attiecās uz Līgumu, abas Puses savlaicīgi ziņo viena otrai. 

8.2. PAKALPOJUMA SNIEDZĒJS par atbildīgo personu pārstāvja vārdā nosaka /amats, vārds, uzvārds, tālruņa numurs un e-pasta adrese/.
8.3. PASŪTĪTĀJS par atbildīgo personu Līguma izpildē nosaka Liepājas valstspilsētas pašvaldības iestādes “Liepājas Centrālā administrācija” ”Liepājas pārstāvniecība Rīgā” biroja vadītāju / vārds, uzvārds, tālruņa numurs, e-pasta adrese/. 
8.4. Puses apliecina, ka Līgumā noteiktās Pušu atbildīgās personas ir informētas par tās personas datu nodošanu otrai Pusei Līguma 8.2.un 8.3.punkta noteiktā apjomā. 
8.5. Puses vienojas, ka visa korespondence, ko puses Līguma sakarā nosūtījušas viena otrai ar pasta vai kurjera starpniecību, uzskatāma par saņemtu 7. dienā pēc tās nodošanas pastā vai kurjeram. Informācija, kas nosūtīta elektroniski uz Līgumā norādītajām elektroniskā pasta adresēm (tostarp bez droša elektroniskā paraksta) un informācija, kas paziņota, izmantojot oficiālo e-adresi, ja pusei ir aktivizēts oficiālās elektroniskās adreses konts, uzskatāma par paziņotu otrajā darba dienā pēc tās nosūtīšanas.
8.6. PASŪTĪTĀJS un PAKALPOJUMA SNIEDZĒJS uzņemas pilnu atbildību un garantē, ka Līguma izpildei nepieciešamā informācija ir patiesa un dokumenti īsti.

8.7. PASŪTĪTĀJA vai PAKALPOJUMA SNIEDZĒJA reorganizācijas, uzņēmējdarbības vai īpašuma maiņas gadījumā atbildība par Līguma izpildi pāriet uz saistību pārņēmēju. 

8.8. Visi grozījumi un papildinājumi Līgumā jāizdara rakstiski un tie jāparaksta abu pušu pilnvarotajiem pārstāvjiem.

8.9. Līgums un tā pielikumi noformēti un parakstīti elektroniskā dokumenta veidā kopā uz ____ (______) lapām.
	PASŪTĪTĀJS:   


	  IZPILDĪTĀJS:




	____________________________

                    (paraksts)


	____________________________

                      (paraksts)

